b'\n_START_ARTICLE_\nVangsmj\xc3\xb8se\n_START_SECTION_\nSagn\n_START_PARAGRAPH_\nDet g\xc3\xa5r flere sagn om Vangsmj\xc3\xb8se. I en av dem sies det Ser du mi lengd, so ser du mi djup._NEWLINE_I en annen fortelles det om en som ville se hvor dyp den var og bandt sammen alle reip han fikk tak i fra andre i bygda. Som s\xc3\xb8kke hengte han p\xc3\xa5 ei tinnkanne og et fenal\xc3\xa5r. N\xc3\xa5r han omsider n\xc3\xa5dde bunnen og heiste tauet opp igjen s\xc3\xa5 fant han at tinnkanna var smeltet og fenal\xc3\xa5ret kokt. Da var tauet s\xc3\xa5 langt at det gikk fra d\xc3\xb8rklinka p\xc3\xa5 Leine og tvers over fjorden og tre ganger rundt kirken. Dette er en avstand p\xc3\xa5 rundt 4 500 meter._NEWLINE_I en tredje versjon fortelles det at n\xc3\xa5r de loddet dybda og fikk reipet opp igjen s\xc3\xa5 luktet det svovel av det. Dette er det eneste av sagnene som kanskje har noe for seg da r\xc3\xa5tnende planterester medf\xc3\xb8rer at vann p\xc3\xa5 stort dyp vil f\xc3\xa5 et h\xc3\xb8yt innhold av svoveldioksid og hydrogensulfid.'